മുനക്കക്കടവ് ഫിഷ് ലാന്ഡിംഗ് സെന്റര് ഹാര്ബര് നിര്മ്മാണം കാലവിളംബമില്ലാതെ ആരംഭിക്കുമെന്ന് മന്ത്രി സജി ചെറിയാന് ചാവക്കാട്: ആവശ്യമായ സ്ഥലം റവന്യുവകുപ്പ് ഏറ്റെടുത്ത് നല്കിയാല് ചാവക്കാട് കടപ്പുറം മുനക്കക്കടവ് ഫിഷ് ലാന്ഡിംഗ് സെന്ററില് ഹാര്ബര് നിര്മ്മാണം കാലവിളംബമില്ലാതെ ആരംഭിക്കുമെന്ന് മന്ത്രി സജി ചെറിയാന് പറഞ്ഞു. ചേറ്റുവ ഹാര്ബറും ചാവക്കാട് കടപ്പുറം മുനക്കക്കടവ് ഫിഷ് ലാന്റിംഗ് സെന്ററും സന്ദര്ശിച്ച ശേഷം മാദ്ധ്യമങ്ങളോട് സംസാരിക്കുകയായിരുന്നു മന്ത്രി. ചേറ്റുവ ഹാര്ബറിനും ഫിഷ്ലാന്റിംഗ് സെന്ററിനും സമീപമുള്ള അഴിമുഖത്ത് അടിഞ്ഞുകൂടിയ മണ്ണ് ട്രഡ്ജിംഗ് നടത്തി നീക്കും. ഹാര്ബറിലെ ലേലമുറിയും ബോട്ടുകള് കെട്ടിയിടുന്നതിനായുള്ള വാര്പ്പും ഉടന് തന്നെ നവീകരിക്കും. ഫിഷ് ലാന്ഡിംഗ് സെന്ററിലും ഹാര്ബറിലും ലൈറ്റുകളും ഹൈമാസ്റ്റ് ലൈറ്റുകളും സ്ഥാപിക്കും. രണ്ടിടത്തും സി.സി.ടി.വി കാമറകള് സ്ഥാപിച്ച് സുരക്ഷിതമാക്കും. ഫിഷ് ലാന്റിംഗ് സെന്റര് ഹാര്ബറാക്കി ഉയര്ത്തുമ്ബോള് പുതിയ ലേലപ്പുര, പ്ലാറ്റ്ഫോം, ബാത്ത് റൂം സമുച്ചയം, പാര്ക്കിംഗ് ഏരിയ എന്നിവ നിര്മ്മിക്കണം. അതിനാവശ്യമായ സ്ഥലം കണ്ടെത്തിയിട്ടുണ്ട്. ഹാര്ബര് നിര്മ്മാണത്തിനാവശ്യമായ സ്ഥലം ഫിഷ് ലാന്റിംഗ് സെന്ററിന് സമീപമുണ്ട്. ഇവിടെ പുറമ്ബോക്ക് ഭൂമി സര്വെ നടത്തി കണ്ടെത്തണം. അതിന് ശേഷം ആവശ്യമായ സ്ഥലമുടമകളോട് ചര്ച്ച നടത്തി ഏറ്റെടുക്കാനാവശ്യമായ നടപടി റവന്യൂവകുപ്പ് സ്വീകരിക്കുമെന്നും മന്ത്രി പറഞ്ഞു. എന്.കെ അക്ബര് എം.എല്.എയോടൊപ്പമാണ് മന്ത്രിയെത്തിയത്. സി.പി.എം നാട്ടിക ഏരിയാ സെക്രട്ടറി എം.എ ഹാരിസ് ബാബു, ഏങ്ങണ്ടിയൂര് പഞ്ചായത്ത് പ്രസിഡന്റ് സുശീല സോമന്, മുനക്കകടവ് ഫിഷ് ലാന്ഡിംഗ് സെന്റര് കോഓര്ഡിനേഷന് കമ്മിറ്റി പ്രസിഡന്റ് പി.കെ ബഷീര്, ഹാര്ബര് എഞ്ചിനീയറിംഗ് ചീഫ് എന്ജിനീയര് ജോമോന് കെ.ജോസ്, ഫിഷറീസ് ഡപ്യൂട്ടി ഡയറക്ടര് പി. മാജ ജോസ്, ഫിഷറീസ് ഇന്സ്പെക്ടര് കെ.സുരേഷ് ബാബു എന്നിവരും മന്ത്രിയോടൊപ്പമുണ്ടായിരുന്നു.